### Beslutning

Rune Hansen, Bertil Karlsen, Malene Larsen og Danny Eriksen kunne tiltræde indstillingen i overensstemmelse med Magistratens anbefaling.

 Anders Lund, Dan Sørensen og Mathias Henriksen tog forbehold med henblik på en nærmere drøftelse i byrådsgruppen.

Forslag til Plan for Østjyllands Brandvæsen fremsendes til [adresse] til godkendelse.

### Resumé

Bestyrelsen for Østjyllands Brandvæsen har fremsendt Forslag til Plan for Østjyllands Brandvæsen 2017–2020 til godkendelse i de fire hjemkommuners byråd. Fremsendelsen følger af selskabets vedtægter.

 Teknik og Miljø skal oplyse, at der ikke er balance mellem de afsatte midler på området og det bidrag, [adresse] Kommune jf. Plan for Østjyllands Brandvæsen skal betale til selskabet. Ubalancen er opgjort til 12,2 mio. kr. for 2017-2020 samlet set.

 Teknik og Miljø skal i den anledning anbefale, at Byrådet pålægger de to bestyrelsesmedlemmer fra [adresse] at arbejde for fremadrettet at få selskabets budget til at være i overensstemmelse med den afsatte økonomiske ramme. Det forudsættes, at økonomien bringes i balance via effektiviseringer.

 Teknik og Miljø finder, at det grundlæggende budgetproblem i forhold til Østjyllands Brandvæsen bør afklares senest i forbindelse med selskabets budgetlægning for 2019. Medio 2018 fremsendes en orientering til Byrådet om status på disse drøftelser.

### Indstilling

At 1)    Plan for Østjyllands Brandvæsen 2017-2020 godkendes.

 At 2)    Aarhus Byråd pålægger Aarhus Kommunes to bestyrelsesmedlemmer i Østjyllands Brandvæsen I/S at arbejde for fremadrettet at få selskabets budget til at være i overensstemmelse med den afsatte økonomiske ramme.

 At 3)    Budgetproblemet i forhold til Østjyllands Brandvæsen afklares senest i forbindelse med selskabets budgetlægning for 2019. Medio 2018 fremsendes en orientering til Byrådet om status på disse drøftelser.

### Sagens forløb

24-11-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 28-11-2016 Magistraten
Fremsendes til [adresse] med bemærkning, at Magistraten i mødet den 28. november 2016 anbefaler, at byrådet tiltræder Magistratsafdelingen for Teknik og Miljøs indstilling af den 21. november 2016.

 Borgmester Sonny Lassen deltog ikke i sagens behandling.
 07-12-2016 [adresse]
Fremsendes til Teknisk Udvalg til behandling i henhold til beslutning i byrådets møde den 7. december 2016.
 12-12-2016 Teknisk Udvalg
Rune Hansen, Bertil Karlsen, Malene Larsen og Danny Eriksen kunne tiltræde indstillingen i overensstemmelse med Magistratens anbefaling.

 Anders Lund, Dan Sørensen og Mathias Henriksen tog forbehold med henblik på en nærmere drøftelse i byrådsgruppen.
 21-12-2016 Aarhus Byråd
Beslutning ikke frigivet